سوئدده گیزلی بیلگیلری روسیایا گؤندرمکله سوچلانان  ایرانلی ایکی سوئد وطنداشی قارداشا حبس جزاسی وئریلدی.
استکهلم بؤلگه محکمه‌سی، "جاسوسلوق" سوچلاماسی ایله محاکیمه اولونان پیمان کیانی عؤمورلوک، پیام کیانی ایسه ۹ ایل ۱۰ آی حبس جزاسینا محکوم ائتدی.
قراردا، ایرانلی قارداشلارین بیرلیکده و مصلحتلشرک ایله سوئدین گوونلیگینی زده‌له‌مک آماجی ایله روسیا استخباراتینین یارارینا بیلگی توپلادیقلارینین معین ائدیلدیگی بیلدیریلدی.
باش ساوچی پئتر لیندگویست، ۲۱ دسامبردا روسیایا گیزلی بیلگیلری گؤندردیگی ادعا ائدیله‌ن ایرانلی قارداشلارین عؤمورلوک حبس جزاسینا محکوم ائدیلمه‌سینی طلب ائتمیشدی.
پیمان کیا ۲۰۲۱-جی ایلین سپتامبر آییندا، قارداشی پیام ایسه ۲۰۲۱-جی ایلین نوامبر آییندا توتوقلانمیشدی.
